钦定古今图书集成/方舆汇编/边裔典/第123卷 > 《海内北经》
## 钦定古今图书集成/方舆汇编/边裔典/第123卷 > 《海内北经》

蛇巫之山，在昆仑墟北，有人曰大行伯把戈，其东有
犬封国，贰负之尸在大行伯东。犬封国曰犬戎国，状
如犬。有一女子方跪，进杯食有文马，缟身朱鬣，目若
黄金，名曰“吉量”，乘之寿千岁。

〈注〉昔盘瓠杀戎王高辛，以美女妻之，不可以训，乃浮之会稽东海中，得三百里地，封之。生男为狗，女为美人，是为狗封之国也。黄帝之后并明，生白犬二头，自相牝牡，遂为此国，言狗国也。《周书》曰：犬戎文马，赤鬣白身，目若黄金，名曰“吉黄之乘。”成王时献之。